《颂古九首·云门放洞山三顿棒二首》
宋代·释梵言

查渡湖南涉路歧，云门不惜两茎眉。
万古碧潭空界月，再三捞摝始应知。

作者简介：释梵言，太平州（今安徽当涂）人。曾住筠州（此据《嘉泰普灯录》，《五灯会元》作瑞州）洞山寺及潭州龙牙寺。为南岳下十三世，宝峰克文禅师法嗣。《嘉泰普灯录》卷七、《五灯会元》卷一七有传。今录诗十五首。